pythainlp/thai-wiki-dataset-v4 huggingface dataset:
คอเนอร์ เฮาริฮัน

คอเนอร์ เฮาริฮัน (เกิดวันที่ 2 กุมภาพันธ์ ค.ศ. 1991) เป็นนักฟุตบอลชาวไอริชในตำแหน่งกองกลาง
เฮาริฮัน เคยเล่นให้กับบาร์นสลีย์, พลีมัทอาร์ไกล์, ซันเดอร์แลนด์ และอิปสวิชทาวน์ นอกจากนี้ เขายังเคยเป็นตัวแทนของทีมชาติชุดเยาวชน รุ่นอายุไม่เกิน 19 และ 21 ปี
"อ้างอิง"
เกียรติประวัติ.
บาร์นสลีย์
แอสตันวิลลา
รางวัลส่วนตัว
สโมสรฟุตบอลอินแตร์นาซีโอนาเลมีลาโนในฤดูกาล 2019–20

ฤดูกาล 2019–20 เป็นฤดูกาลที่ 111 ของ อินเตอร์ มิลาน ในประวัติศาสตร์ของสโมสรและเป็นฤดูกาลที่ 104 ติดต่อกันในระดับสูงสุดของ ฟุตบอลอิตาลี.
 "ณ วันที่ 8 มีนาคม ค.ศ. 2020"
เดอะลูนีย์ทูนส์โชว์

เดอะลูนีย์ทูนส์โชว์  เป็นการ์ตูนซิตคอมของสหรัฐอเมริกา ออกอากาศทางการ์ตูนเน็ตเวิร์ค ซีรีส์มี 2 ฤดูกาล มีอยู่ 26 ตอน นอกจากนั้นยังมีการนำมาสร้างเป็นภาพยนตร์เรื่อง"" ออกฉาย 4 สิงหาคม ค.ศ. 2015
โรงพยาบาลนนทเวช

"ระวังสับสนกับ โรงพยาบาลนวเวช เขตบึงกุ่ม กรุงเทพมหานคร"
บริษัท โรงพยาบาลนนทเวช จำกัด (มหาชน) (ย่อ NTV) เป็นบริษัทประกอบธุรกิจโรงพยาบาลเอกชน เป็นโรงพยาบาลระดับตติยภูมิ ตั้งอยู่บนเนื้อที่ 4 ไร่ 3 งาน 80 ตารางวา ติดกับห้างเดอะมอลล์ สาขางามวงศ์วาน บนถนนงามวงศ์วาน อำเภอเมืองนนทบุรี จังหวัดนนทบุรี 
จดทะเบียนก่อตั้งบริษัทเมื่อวันที่ 24 พฤษภาคม พ.ศ. 2522 ภายใต้ชื่อ บริษัท นนทบุรีพัฒนา จำกัด เริ่มเปิดดำเนินการให้บริการรักษาพยาบาลเมื่อวันที่ 3 กันยายน พ.ศ. 2524 มีเตียงรับผู้ป่วยใน 60 เตียง ต่อมาในวันที่ 29 กันยายน พ.ศ. 2536 ได้รับการจดทะเบียนแปรสภาพเป็นบริษัทมหาชนจำกัด และเปลี่ยนชื่อเป็นบริษัท โรงพยาบาลนนทเวช จำกัด (มหาชน) ในปี พ.ศ. 2539 เปิดอาคารสูง 16 ชั้น รองรับผู้ป่วยในได้ 208 เตียง มีห้องผู้ป่วยนอก 90 ห้อง ประกอบด้วย ศูนย์การแพทย์เฉพาะทาง จำนวน 24 ศูนย์ แผนกเฉพาะทาง 5 แผนก และรองรับผู้ป่วยนอกได้วันละ 2,000 คน 
ปี พ.ศ. 2561 บริษัทฯ ได้ขยายฐานลูกค้าไปยังประเทศในกลุ่มอาเซียน โดยได้ดำเนินการตั้งสำนักงานในเมืองย่างกุ้ง ประเทศพม่า เพื่อให้คำปรึกษาและส่งผู้ป่วยมารักษาที่โรงพยาบาล 
ประธานกรรมการและประธานเจ้าหน้าที่บริหารคนปัจจุบัน ได้แก่ กมเลศน์ สันติเวชชกุล
เดอะทอมแอนด์เจอร์รีโชว์ (พ.ศ. 2557)

เดอะทอมแอนด์เจอร์รี่โชว์ (2014) (เป็นการ์ตูนทีวีแอนิเมชันของสหรัฐอเมริกา สร้างโดยวอร์เนอร์บราเธอส์แอนิเมชันและเรเนเกดแอนิเมชัน โดยสร้างจากตัวละครทอม กับ เจอร์รี่ ออกอากาศทางเทเลตูน ในแคนาดาเมื่อวันที่ 1 มีนาคม ค.ศ. 2001 และออกอากาศทางการ์ตูนเน็ตเวิร์คในสหรัฐเมื่อวันที่ 9 เมษายน ค.ศ. 2014 ตอนแรกที่ชื่อ "เซย์ อังเคิ้ล" จากนั้นปล่อยในรูปแบบสตรีมมิงทางเว็บบูมเมอแรง ซึ่งเป็นการ์ตูนที่เป็นภาคต่อจากการ์ตูนชื่อเดียวกันปี ค.ศ. 1975
ดินแดนซาไบคัลสกี

ดินแดนซาไบคัลสกี (#เปลี่ยนทาง , , , lit. "(The) Transbaikal krai"; , "Über Baigalai khizaar"; , "Över Baigalyn khyaegaar") เป็นหนึ่งในหน่วยองค์ประกอบของประเทศรัสเซีย (ดินแดน) ที่เกิดขึ้นเมื่อวันที่ 1 มีนาคม ค.ศ. 2008 อันเป็นผลจากการรวมแคว้นชีตากับเขตปกครองตนเองอะกิน-บูร์ยัต หลังประชามติเมื่อวันที่ 11 มีนาคม 2008 เมืองหลวงของดินแดนคือเมือง ชีตา จากข้อมูลสำรวจประชากรปี 2010 ดินแดนมีประชากร 1,107,107 คน
ควร์ท ไซทซ์เลอร์

พลเอกอาวุโส ควร์ท ไซทซ์เลอร์  เป็นนายทหารบกชาวเยอรมันในสงครามโลกครั้งที่หนึ่ง และดำรงตำแหน่งเสนาธิการกองทัพบกระหว่างเดือนกันยายน ค.ศ. 1942 ถึงกรกฎาคม ค.ศ. 1944 ในช่วงสงครามโลกครั้งที่สอง เป็นหนึ่งในบุคคลสำคัญที่ร่วมตัดสินใจเริ่มปฏิบัติการซิทาเดล เขาได้รับการยอมรับว่ามีความสามารถในการบริหารจัดการการเคลื่อนทัพขนาดใหญ่
ในช่วงสงครามโลกครั้งที่สอง ไซทซ์เลอร์เป็นเสนาธิการกองทัพน้อยที่ 22 ในโปแลนด์ ต่อมาเป็นเสนาธิการกลุ่มยานเกราะของพลเอกไคลส์ในยุทธการที่ฝรั่งเศส เป็นเสนาธิการกลุ่มยานเกราะที่ 1 ในยูโกสลาเวียและแนวรบด้านตะวันออก เป็นเสนาธิการกองทัพยานเกราะที่ 1 ในแนวรบด้านตะวันออก เป็นเสนาธิการกองทัพกลุ่ม D และดำรงตำแหน่งสุดท้ายเป็นเสนาธิการกองทัพบก
ทะเลโซโลมอน

ทะเลโซโลมอน  คือทะเลในมหาสมุทรแปซิฟิกตั้งอยู่ระหว่างประเทศปาปัวนิวกินีกับหมู่เกาะโซโลมอน มีสงครามหลายครั้งเกิดขึ้นบริเวณนี้ในช่วงสงครามโลกครั้งที่สอง
ออสติน เธียรี

ออสติน ไวต์ (Austin White; 2 ค.ศ. 1997(1997--)) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ ออสติน เธียรี (Austin Theory) ก่อนเข้าร่วม WWE เขาได้ขึ้นปล้ำในสมาคมอิสระ รวมถึงการเลื่อนตำแหน่งภายใต้เครือข่าย World Wrestling Network เช่น Full Impact Pro (FIP) และ Evolve ตลอดเส้นทางได้คว้าแชมป์ WWN Championship, FIP World Heavyweight Championship และ Evolve Championship นอกจากนี้ยังเป็นเจ้าของกระเป๋ามันนีอินเดอะแบงก์ที่อายุน้อยที่สุดในประวัติศาสตร์ WWE
ฮวัง ชี-ย็อล

ฮวัง ชี-ย็อล (เกาหลี: ; ฮันจา: ; อาร์อาร์: "Hwang Chi-yeol"; เอ็มอาร์: "Hwang Ch'iyŏl"; เกิด 3 ธันวาคม 2525) เป็นนักร้องชายชาวเกาหลีใต้ พิธีกรรายการโทรทัศน์ "Immortal Songs 2" และอดีตผู้เข้าแข่งขันรายการโทรทัศน์ของจีน "I Am a Singer" (ซีซัน 4) (ได้อันดับที่ 3) เขาเปิดตัวอย่างเป็นทางการในปี พ.ศ. 2550 ได้ออกอัลบั้มเดี่ยวชื่อ Chi Yeul (치열) และสตูดิโออัลบั้มเต็ม "Five senses" (오감) 
ในเดือนมีนาคม พ.ศ. 2558 เขาไปออกรายการโทรทัศน์ "I Can See Your Voice" ทางช่อง Mnet ซึ่งประสบความสำเร็จได้รับความนิยมอย่างสูงเป็นจุดเปลี่ยนให้เขากลับมาได้รับความนิยมอีกครัง ตั้งแต่นั้นมาเขาก็ได้ออกในรายการโทรทัศน์อื่น ๆ เช่น "", "Radio Star", I Live Alone, "Knowing Bros", "Happy Together" หูหนานทีวีในประเทศจีนได้เชิญให้เขาเข้าร่วมในรายการ "I Am a Singer" (ซีซัน 4) และเมื่อวันที่ 13 มิถุนายน 2017 เขาได้ออกมินิอัลบั้มแรก "Be Ordinary" และทำให้เขาเป็นศิลปินเดี่ยวที่ขายดีที่สุดในช่วงครึ่งปีแรก
บิตอลา

บิตอลา  เป็นนครทางทิศตะวันตกเฉียงใต้ของประเทศมาซิโดเนียเหนือ เมืองตั้งอยู่ทางแยกที่สำคัญที่เชื่อมภูมิภาคทางทิศใต้ของทะเลเอเดรียติกกับทะเลอีเจียนกับยุโรปกลาง และเป็นศูนย์กลางการปกครอง วัฒนธรรม อุตสาหกรรม การค้า และการศึกษา เป็นที่รู้จักในมาตั้งแต่สมัยจักรวรรดิออตโตมันในฐานะ "นครแห่งกงสุล" เนื่องจากมีสถานกงสุลของประเทศจากยุโรปหลายแห่ง
บิตอลาในยุคออตโตมันมีชื่อว่า Manastir หรือ Monastir ถือเป็นเมืองที่เก่าแก่ที่สุดเมืองหนึ่งของประเทศมาซิโดเนียเหนือ บิตอลาเป็นเมืองที่มีประชากรมากเป็นอันดับ 2 ของประเทศ
ปิยะดา เพ็ญจินดา

ปิยะดา เพ็ญจินดา ชื่อเล่น เอ๋ (เกิดเมื่อวันที่ 26 มิถุนายน พ.ศ. 2507) เป็นนักแสดงชาวไทย
ประวัติ.
ปิยะดา เพ็ญจินดา ชื่อเล่น เอ๋ เกิดเมื่อวันที่ 27 มิถุนายน พ.ศ. 2507 เป็นนักแสดงชาวไทย
ปิยะดาเริ่มเข้าสู่วงการบันเทิงไทย โดยเริ่มมีผลงานละครพื้นบ้านเรื่อง พิกุลทอง , ทิพย์เกสร และ เทพสามฤดู ทำให้เธอเริ่มเป็นที่รู้จัก จากนั้นจึงเริ่มมีผลงานละครหลังข่าว และภาพยนตร์ หลังจากมีครอบครัว ปิยะดาหายไปพักใหญ่ โดยแสดงบทรับเชิญและบทสมทบประปราย ภายหลังเธอกลับมามีผลงานละครอีกคับคั่ง โดยส่วนมากจะรับบทบาทเป็นนางร้ายและแม่พระเอกนางเอกสลับกัน
เจ้าหญิงลัลลา เอมินา

เจ้าหญิงลัลลา เอมินา  ประสูติเมื่อวันที่ 8 เมษายน พ.ศ. 2497 เป็นพระราชธิดาเพียงพระองค์เดียวใน สมเด็จพระราชาธิบดีโมฮัมเหม็ดที่ 5 แห่งโมร็อกโก ประสูติแด่ เจ้าหญิงลัลลา บาเฮีย เจ้าหญิงพระวรราชชายาพระองค์ที่ 2 โดยทรงเป็นพระขนิษฐาต่างพระมารดาของ สมเด็จพระราชาธิบดีฮะซันที่ 2 แห่งโมร็อกโก พระปิตุจฉา (อาหญิง) ใน สมเด็จพระราชาธิบดีมุฮัมมัดที่ 6 แห่งโมร็อกโก รัชกาลปัจจุบัน เจ้าหญิงลัลลา เอมินา ทรงดำรงตำแหน่งประธานสมาคมกีฬาขี่ม้าแห่งชาติโมร็อกโก ตั้งแต่ปี 2542 - 2555 
เสกสมรส.
พระองค์ทรงเสกสมรสกับ ชารีฟ มูลัย อิดริช อัล-วาซานิ มีพระธิดาเพียงคนเดียวคือ
เจ้าหญิงลัลลา เอมินา สิ้นพระชนม์ด้วยโรคมะเร็งปอด เมื่อวันที่ 16 สิงหาคม 2555 สิริพระชันษา 58 ปี
เรืออู่ลำเลียงพลสะเทินน้ำสะเทินบก

เรืออู่ลำเลียงพลสะเทินน้ำสะเทินบก  หรือ เรือยกพลขึ้นบกขนาดใหญ่แบบอู่ลอย (แอลพีดี) (อักษรย่อ: LPD) เป็นเรือการสงครามสะเทินน้ำสะเทินบก, เรือรบที่จัดทหารลงเรือ และส่วนสำคัญต่อการขึ้นฝั่งของกำลังรบยกพลขึ้นบกสำหรับภารกิจการสงครามนอกประเทศ หลายกองทัพเรือกำลังใช้งานเรือประเภทนี้ โดยทั่วไปแล้วเรือจะถูกออกแบบมาเพื่อส่งกองกำลังเข้าสู่เขตสงครามทางทะเล แม้ว่าพวกเขาจะมีความสามารถในการใช้เฮลิคอปเตอร์ขนส่งอย่างสม่ำเสมอ
เรืออู่ลำเลียงพลสะเทินน้ำสะเทินบกปฏิบัติภารกิจของการลำเลียงพลสะเทินน้ำสะเทินบก, เรือบรรทุกสะเทินน้ำสะเทินบก และเรืออู่ระบายพล (แอลเอสดี) รุ่นเก่าโดยผสมผสานทั้งดาดฟ้าขึ้นลงของเครื่องบินและดาดฟ้าตอนที่มีฝาอับเฉาที่สามารถถ่วงท้องเรือ รวมถึงลดถ่วงท้องเรือเพื่อสนับสนุนเรือระบายพลหรือยานพาหนะสะเทินน้ำสะเทินบก ความแตกต่างที่สำคัญระหว่างแอลเอสดีและแอลพีดี คือ ในขณะที่ทั้งคู่มีลานจอดเฮลิคอปเตอร์ แต่แอลพีดีก็มีโรงเก็บเครื่องบินสำหรับการป้องกันและบำรุงรักษา ในกองทัพเรือสหรัฐ ชั้นใหม่ของแอลพีดีได้รับช่วงแอลเอสดีชั้นเก่า และทั้งกองทัพเรือกับเหล่านาวิกโยธินสหรัฐกำลังมองหาเรืออู่ลำเลียงพลสะเทินน้ำสะเทินบก เพื่อเป็นส่วนสำคัญของโครงการแอลเอกซ์(อาร์) เพื่อแทนที่เรืออู่ระบายพลของพวกเขา
เหมือดคน

เหมือดคน มะไฟแรด หรือ นมวัว (ชื่อวิทยาศาสตร์: "Scleropyrum pentandrum") เป็นพืชในวงศ์ย่านตีเมีย ลักษณะเป็นไม้ยืนต้นขนาดเล็ก สูงได้ถึง 7 เมตร ขึ้นรวมกันเป็นกลุ่ม มีหนามแหลมตามลำต้นและกิ่งก้าน ลำต้นและกิ่งอ่อนมีสีเขียว เมื่อแก่จะแตกเป็นร่องลึก ใบเป็นใบเดี่ยวเรียงเวียนสลับ รูปรีแกมรูปไข่หรือรูปขอบขนาน ขนาด 5 × 18 เซนติเมตร ปลายใบแหลม โคนใบเรียวแหลม ขอบใบเรียบ ก้านใบมีขนนุ่ม ไม่มีหูใบ ดอกออกเป็นช่อเชิงลดตามลำต้นและซอกใบ รูปทรงกระบอก ช่อดอกแยกเพศหรือสมบูรณ์เพศอยู่ร่วมต้น ดอกย่อยมีขนาดเล็ก กลีบรวมสีเขียวแกมเหลืองมี 5 กลีบ ดอกเพศผู้เป็นช่อแบบหางกระรอกออกรวมกันเป็นกลุ่ม มีก้านดอกย่อยสั้นมาก ดอกเพศเมียเป็นช่อดอกแบบช่อกระจะ ไม่มีก้านดอก มีขนาดใหญ่กว่าดอกเพศผู้ รังไข่อยู่ต่ำกว่าวงกลีบ ในดอกที่สมบูรณ์เพศมักมีเกสรเพศผู้ที่เป็นหมัน ดอกมีกลิ่นเหม็น ออกดอกราวเดือนมกราคม–มีนาคม ผลเป็นผลสดทรงลูกแพร์หรือรูปไข่ ขนาด 1.3–2.6 เซนติเมตร ภายในมีเมล็ดรูปทรงกลม 1–3 เมล็ด ติดผลราวเดือนสิงหาคม–ตุลาคม ขยายพันธุ์ด้วยการเพาะเมล็ดหรือตอนกิ่ง
เหมือดคนมีถิ่นกำเนิดในอินเดีย จีนตอนใต้ อินโดจีน และนิวกินีตะวันตก ในไทยพบตามป่าเต็งรัง ป่าดิบแล้ง ป่าชายหาดที่ความสูงจากระดับน้ำทะเล 500–1,000 เมตร แก่นและลำต้นใช้ต้มดื่มแก้กษัย ปวดเมื่อย บำรุงกำลัง
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
กุน กัสเตลส์

กุน กัสเตลส์ (เกิดวันที่ 25 มิถุนายน ค.ศ. 1992) เป็นนักฟุตบอลชาวเบลเยียม ปัจจุบันเล่นในตำแหน่งผู้รักษาประตูให้กับสโมสรเยอรมัน เฟาเอ็ฟเอ็ล ว็อลฟส์บวร์ค
กัสเตลส์เริ่มต้นอาชีพกับสโมสรเคงก์ ต่อมาเขาย้ายไปเล่นในเยอรมนีให้กับ1899 ฮ็อฟเฟินไฮม์, แวร์เดอร์เบรเมิน (ยืมตัว) และเฟาเอ็ฟเอ็ล ว็อลฟส์บวร์ค ทำให้เขาได้ลงเล่นในบุนเดิสลีกามากกว่า 100 นัด
กัสเตลส์เคยลงเล่นให้กับทีมชาติเบลเยียมชุดเยาวชนรวมทั้งหมด 37 นัด ก่อนที่จะติดทีมชาติชุดใหญ่ครั้งแรกใน ค.ศ. 2013 ต่อมาในฟุตบอลโลก 2018 เขามีชื่อติดทีมชาติในฐานะผู้รักษาประตูมือสาม
สโมสรอาชีพ.
กัสเตลส์เติบโตจากทีมเยาวชนของเคงก์ โดยเคยได้เล่นร่วมกับตีโบ กูร์ตัว ในช่วงแรก เขาได้รับการชื่นชมมากกว่ากูร์ตัว แต่เนื่องจากอาการบาดเจ็บ ทำให้กูร์ตัวกลายเป็นผู้รักษาประตูมือหนึ่งของสโมสรแทน
ในเดือนมกราคม ค.ศ. 2015 กัสเตลส์เซ็นสัญญากับเฟาเอ็ฟเอ็ล ว็อลฟส์บวร์ค โดยในช่วง 6 เดือนแรก เขาถูกปล่อยยืมตัวไปเล่นให้กับแวร์เดอร์เบรเมิน ก่อนที่จะกลับมายังต้นสังกัด เขาได้เล่นให้กับว็อลฟส์บวร์คในเดเอ็ฟเอ็ล-ซูเพอร์คัพ 2015 โดยเขารับลูกยิงของชาบี อาลอนโซ ในช่วงของการยิงลูกโทษ ทำให้ว็อลฟส์บวร์คสามารถเอาชนะไบเอิร์นมิวนิกไปได้ หลังจากที่เสมอกับ 1–1
เมื่อดีเอโก เบนาลโย ได้อำลาว็อลฟส์บวร์คในเดือนมิถุนายน ค.ศ. 2017 กัสเตลส์จึงได้ต่อสัญญาสามปีกับสโมสร และเปลี่ยนไปใส่เสื้อหมายเลข 1 เขาได้ลงเล่นในบุนเดิสลีกาครบทุกนัดในฤดูกาล 2017−18
ทีมชาติ.
กัสเตลส์มีชื่อติดทีมชาติเบลเยียมครั้งแรกใน ค.ศ. 2013 เขาเกือบมีชื่อติดทีมชาติสำหรับการแข่งขันฟุตบอลโลก 2014 เนื่องจากเขาฟื้นฟูอาการบาดเจ็บไม่ทัน จึงทำให้ซิลวีโอ โปรโต และซัมมี โบสซึต ติดทีมชาติไปแทน
ผู้จัดการทีมชาติ โรเบร์โต มาร์ติเนซ มักเลือกผู้รักษาประตูติดทีมชาติจำนวน 4 คน แต่เนื่องจากฟุตบอลโลก 2018 อนุญาตให้เลือกผู้รักษาประตูติดทีมชาติได้เพียง 3 คน กัสเตลส์จึงต้องแข่งขันกับมัตส์ แซ็ลส์ เพื่อแย่งชิงตำแหน่งผู้รักษาประตูมือสาม ต่อจากตีโบ กูร์ตัว และซีมง มีญอแล สุดท้าย เขามีชื่อติดทีมชาติ 23 คนสุดท้ายในการแข่งขันที่รัสเซีย
 "ณ วันที่ 16 กุมภาพันธ์ ค.ศ. 2019"
เกียรติประวัติ.
เฟาเอ็ฟเอ็ล ว็อลฟส์บวร์ค
เบลเยียม
ตอมา เมอนีเย

ตอมา เมอนีเย (เกิดวันที่ 12 กันยายน ค.ศ. 1991) เป็นนักฟุตบอลชาวเบลเยียม ปัจจุบันเล่นในตำแหน่งแบ็กขวาให้กับทรับซอนสปอร์ และทีมชาติเบลเยียม
 "ณ วันที่ 13 ตุลาคม 2019 "
 "ณ วันที่ 13 ตุลาคม 2019"
เกียรติประวัติ.
กลึบบรึคเคอ
ปารีแซ็ง-แฌร์แม็ง
เบลเยียม
เครื่องราชอิสริยภรณ์
กรมการเงินทหารเรือ

กรมการเงินทหารเรือ (อักษรย่อ: กง.ทร.) เป็นหน่วยงานราชการของกองทัพเรือไทย ซึ่งมีบทบาทในด้านการเงินและการบัญชี โดยมีเจ้ากรมการเงินทหารเรือคนปัจจุบัน (1 ตุลาคม พ.ศ. 2567) คือ พลเรือตรี วศิน สระศรีดา รองเจ้ากรมการเงินทหารเรือ ได้แก่ นาวาเอกหญิง นันดา บูรณพงศ์ และ นาวาเอกหญิง เสาวลักษณ์ กระพี้แดง
ประวัติ.
กรมการเงินทหารเรือถือกำเนิดตั้งแต่ปี พ.ศ. 2430 โดยพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้ตราพระราชบัญญัติการทหารขึ้นใหม่ ซึ่งมีการจัดตั้ง "กรมใช้จ่าย" ขึ้นในกรมยุทธนาบริการ เพื่อทำหน้าที่เกี่ยวกับการเงิน จากนั้น ได้มีพระราชกฤษฎีกาจัดระเบียบกองทัพเรือในกระทรวงกลาโหม โดยเปลี่ยนชื่อจาก "กรมบัญชีกลางทหารเรือ" มาเป็น "กรมการเงินทหารเรือ" ณ วันที่ 21 กันยายน พ.ศ. 2491 จึงได้ถือวันดังกล่าวของทุกปี เป็นวันคล้ายวันสถาปนา
กิจกรรมเพื่อสังคม.
กรมการเงินทหารเรือเป็นหนึ่งในหน่วยงานหลักที่ระดมเงินบริจาคสำหรับการแสดงกาชาดคอนเสิร์ต เพื่อบำรุงสภากาชาดไทย
สิ่งสืบทอด.
พ.ศ. 2548 กรมการเงินทหารเรือยังจัดสัมนาเชิงปฏิบัติการแก่ข้าราชการตำแหน่งการเงินเพื่อเพิ่มพูนความรู้ความเข้าใจการปฏิบัติงานด้านการเงิน และการบัญชี
ชูตไซน์

"ชูตไซน์" (; โรมาจิ: "Shūtosain"; : Shoot Sign) เป็นซิงเกิลลำดับที่ 47 ของเอเคบีโฟร์ตีเอต เปิดตัวเมื่อวันที่ 15 มีนาคม พ.ศ. 2560 โดยคิงเรกคอร์ดส์
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
นาม พูนวัตถุ

นาม พูนวัตถุ (24 กรกฎาคม พ.ศ. 2453 - 19 ตุลาคม พ.ศ. 2550) อดีตรัฐมนตรีว่าการกระทรวงพาณิชย์ ในรัฐบาลเกรียงศักดิ์ ชมะนันทน์ อดีตอธิบดีกรมการค้าต่างประเทศ
ประวัติ.
นาม พูนวัตถุ เกิดเมื่อวันที่ 24 กรกฎาคม พ.ศ. 2453 เข้าเรียนที่โรงเรียนอนุบาลวัดปรินายก
นาม พูนวัตถุ เป็นข้าราชการพลเรือนชาวไทย เคยรับราชการในสังกัดกระทรวงเศรษฐการ ผลงานที่โดดเด่นในขณะนั้นคือ การยกร่างพระราชบัญญัตินักบัญชี โดยมีบทบัญญัติเกี่ยวกับจัดตั้งสภาการบัญชีขึ้น เพื่อทำหน้าที่ควบคุมและส่งเสริมนักบัญชีและผู้สอบบัญชีทำนองเดียวกับเนติบัณฑิตยสภาและแพทยสภา ซึ่งต่อมากลายเป็นพระราชบัญญัติผู้สอบบัญชี พ.ศ. 2505 เป็นจุดกำเนิดของสภาวิชาชีพบัญชีในประเทศไทย เขาเคยดำรงตำแหน่งรองอธิบดี และอธิบดีกรมการค้าต่างประเทศ ในปี พ.ศ. 2507
นาม พูนวัตถุ เป็นนักธุรกิจในกิจการอุตสาหกรรมผลิตและค้าอาหารสำเร็จรูปและเครื่องดื่ม โดยเคยเป็นหุ้นส่วนในบริษัท อาหารสยาม จำกัด ซึ่งก่อตั้งเมื่อปี พ.ศ. 2513 
นาม พูนวัตถุ เคยได้รับแต่งตั้งเป็นกรรมการร่างกฎหมาย สำนักงานคณะกรรมการกฤษฎีกา ในปี พ.ศ. 2519 ทำหน้าที่พิจารณาร่างพระราชบัญญัตินิรโทษกรรมแก่ผู้กระทำการยึดอำนาจการปกครองประเทศ เมื่อวันที่ 6 ตุลาคม พ.ศ. 2519 พ.ศ. ...
ต่อมาหลังการรัฐประหารในประเทศไทย พ.ศ. 2519 นาม ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ เมื่อวันที่ 12 พฤศจิกายน พ.ศ. 2520
นาม พูนวัตถุ ได้รับพระราชทานเพลิงศพ ณ เมรุวัดธาตุทอง กรุงเทพมหานคร เมื่อวันอาทิตย์ที่ 27 มกราคม พ.ศ. 2551
Myosotis alpestris

Myosotis alpestris หรือ อัลไพน์ฟอร์เกตมีนอต (alpine forget-me-not) เป็นสายพันธุ์ของพืชในวงศ์หญ้างวงช้าง มีความสูงประมาณ 10-15 ซม. เป็นพืชล้มลุก ใบล่างกระจุกแบบกุหลาบซ้อน ดอกไม้มีความกว้างถึง 9 มม. และมีสีน้ำเงินเข้มถึงเหลือง พบได้ในภูเขาของยุโรป,เอเชีย และอเมริกาเหนือ พื้นที่ราบและทุ่งหญ้าที่ชื้นระหว่างระดับความสูง 1300 ถึง 3000 ม. เติบโตได้บนดินที่มีสิลิเกตหรือแคลเซียมคาร์บอเนต
Myosotis alpestris เป็นดอกไม้ประจำรัฐของรัฐอะแลสกา
Malus

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Malus (/ˈmeɪləs/ หรือ /ˈmæləs/) เป็นสกุลของพืชในวงศ์กุหลาบ สกุลนี้ประกอบไปด้วยต้นไม้และพุ่มไม้ผลัดใบจำนวน 42 ถึง 55 สายพันธุ์จากป่าไม้และพุ่มไม้หนาทึบในเขตอบอุ่นของซีกโลกเหนือ ในยุโรป เอเชีย และอเมริกาเหนือ ซึ่งทำให้เกิดลูกผสมจำนวนมากทำให้แยกแยะได้ยาก
สายพันธุ์ที่มีชื่อเสียงและมีความสำคัญทางเศรษฐกิจมากที่สุดทั่วโลกคือแอปเปิล ("Malus domestica") นอกจากนี้ยังมีบางสายพันธุ์จากเอเชียตะวันออกที่ขนาดผลเท่าเชอร์รี เช่น แอปเปิลญี่ปุ่น ("Malus floribunda"), เชอร์รีแอปเปิล ("Malus baccata") และ "Malus × zumi" ซึ่งปลูกในภูมิอากาศอบอุ่นเป็นไม้พุ่มและไม้ประดับ
เลอ็อน โกเร็ทซ์คา

เลอ็อน คริสท็อฟ โกเร็ทซ์คา (เกิดวันที่ 6 กุมภาพันธ์ ค.ศ. 1995) เป็นนักฟุตบอลชาวเยอรมัน ปัจจุบันเล่นในตำแหน่งกองกลางให้กับไบเอิร์นมิวนิกและทีมชาติเยอรมนี
 "ณ วันที่ 19 พฤศจิกายน 2019"
 "ณ วันที่ 19 พฤศจิกายน 2019"
เกียรติประวัติ.
สโมสร.
ไบเอิร์นมิวนิก
ทีมชาติ.
เยอรมนี
Castilleja

Castilleja เป็นสกุลของพืชในวงศ์ดอกดิน สามารถพบได้ในโลกใหม่ และมีสปีชีส์เพียงไม่กี่สปีชีส์ที่พบได้ในเอเชียเหนือจนถึงคาบสมุทรโคลาทางตะวันตกเฉียงเหนือของสหพันธรัฐรัสเซีย ชื่อสามัญในภาษาอังกฤษคือ "Indian paintbrush", "Paintbrush", "Owl's-Clover", "Prairie-fire" เป็นต้น "Castilleja" (กัสติเยฆา) เป็นที่รู้จักกันในเรื่องทำให้ทุ่งหญ้ากลายเป็นสีแดงด้วยช่อดอกของพวกมัน จัดอยู่ในวงศ์ Orobanchaceae (ตามการจัดเรียงพืชในลำดับ Lamiales ใหม่ครั้งใหญ่ซึ่งเริ่มในปี 2544 แหล่งอ้างอิงที่ไม่ตามการจัดประเภทใหม่นี้ อาจกำหนดพืชสกุลนี้ไว้ในวงศ์ Scrophulariaceae) เป็นพืชกึ่งเบียนอาศัยการดูดน้ำและแร่ธาตุจากรากของหญ้าและฟอร์บ (Forb) ชื่อของสกุลตั้งขึ้นเพื่อเป็นเกียรติให้กับนักพฤกษศาสตร์ชาวสเปน โดมิงโก กัสติเยโฆ (Domingo Castillejo)
นิเวศวิทยา.
ชนิดพันธุ์ของ Castilleja ถูกกินโดยหนอนผีเสื้อ (อันดับเลพิดอปเทรา) บางชนิด ได้แก่ ผีเสื้อกลางคืนชนิด "Schinia cupes" (ได้รับการบันทึกไว้ว่ากินชนิดพันธุ์ "C. exserta") และ "Schinia pulchripennis" (ซึ่งกินเฉพาะชนิด "C. exserta") และผีเสื้อลายจุด checkerspot เช่น ชนิดในสกุล "Euphydryas"
การใช้ประโยชน์.
ดอกสามารถกินได้และถูกใช้โดยชนพื้นเมืองอเมริกันหลายเผ่า เป็นเครื่องปรุงกับผักใบเขียวอื่น ๆ ในปริมาณที่พอเหมาะ พืชสกุลนี้มีแนวโน้มที่จะดูดซับและรวบรวมซีลีเนียมไว้ในเนื้อเยื่อจากดินที่พวกมันเติบโต และอาจเป็นพิษมากหากกินราก หรือส่วนที่เป็นสีเขียวของพืช ดินที่มีความเป็นด่างสูงจะเพิ่มระดับซีลีเนียมในพืช พืชเหล่านี้มีประโยชน์ต่อสุขภาพเช่นเดียวกับการบริโภคกระเทียมหากรับประทานเพียงเฉพาะดอกในปริมาณเล็กน้อยที่พอเหมาะ
ชนเผ่าโอจิบเว ใช้พืชสกุลนี้ทำเป็นน้ำยาสระผมเพื่อทำให้ผมมันวาวและขึ้นทรง และใช้รักษาโรคไขข้อรูมาติสซั่ม ปริมาณซีลีเนียมสูงของพืชสกุลนี้ได้รับการอ้างถึงว่าเป็นปัจจัยของผลที่เกิดขึ้นดังกล่าว
สัญลักษณ์.
"Castilleja linariifolia" เป็นดอกไม้ประจำรัฐไวโอมิง
คูจิบิรุนิบีมายเบบี

"คูจิบิรุนิบีมายเบบี" (; โรมาจิ: "Kuchibiru ni Bī Mai Beibī"; : Kuchibiru ni Be My Baby #เปลี่ยนทาง) เป็นซิงเกิลลำดับที่ 42 ของเอเคบีโฟร์ตีเอต เปิดตัวเมื่อวันที่ 9 ธันวาคม พ.ศ. 2558 โดยคิงเรกคอร์ดส์
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
พระยาวิสูตรสาครดิฐ (จอห์น บุช)

พระยาวิสูตรสาครดิฐ หรือนามเดิม จอห์น บุช (4 สิงหาคม ค.ศ. 1819 – 3 เมษายน ค.ศ. 1905) หรือที่รู้จักโดยทั่วไปคือ กัปตันบุช เป็นกัปตันเรือชาวอังกฤษซึ่งรับราชการในสยาม ช่วงรัชสมัยพระบาทสมเด็จพระจอมเกล้าเจ้าอยู่หัวและพระบาทสมเด็จพระจุลจอมเกล้าเจ้าอยู่หัว ดำรงตำแหน่งเจ้าของอู่ต่อเรือ บังคับเรือพระที่นั่ง และบริหารจัดการบริษัทบางกอกด๊อก (บริษัท อู่กรุงเทพ จำกัด ในปัจจุบัน) นอกจากนี้ ซอยเจริญกรุง 30 ที่เขาเคยอาศัยอยู่ ยังเรียกกันว่าซอยกัปตันบุชตามชื่อของเขา
จอห์น แอนเดอร์สัน

จอห์น แอนเดอร์สัน (23 มิถุนายน ค.ศ. 1858 – 24 มีนาคม ค.ศ. 1918) เป็นผู้ปกครองอาณานิคมชาวสกอตแลนด์ เคยดำรงตำแหน่งผู้ว่าการบริติชซีลอนและผู้ว่าการนิคมช่องแคบ
การศึกษา.
เขาเป็นบุตรชายคนเดียวของ จอห์น แอนเดอร์สัน ผู้ควบคุมคณะสอนศาสนาในสกอตแลนด์ ก่อนอายุ 20 เขาจบการศึกษา ศิลปศาสตรมหาบัณฑิต จาก มหาวิทยาลัยแอเบอร์ดีน ด้วยเกียรตินิยมอันดับหนึ่ง และได้รับเหรียญทองในปีนั้น
เอกตอร์ โมเรโน

เอกตอร์ อัลเฟรโด โมเรโน เอร์เรรา (เกิดวันที่ 17 มกราคม ค.ศ. 1988) เป็นนักฟุตบอลชาวเม็กซิโก ปัจจุบันเล่นในตำแหน่งเซ็นเตอร์แบ็กให้กับสโมสร มอนเตอร์เรย์ และทีมชาติเม็กซิโก
โมเรโนเริ่มต้นเล่นฟุตบอลเยาวชนกับสโมสรมหาวิทยาลัยแห่งชาติ ก่อนที่จะได้ลงเล่นให้กับทีมชุดใหญ่ใน ค.ศ. 2006 ในวัย 18 ปี ต่อมาเขาย้ายไปร่วมสโมสรดัตช์ อาแซด อัลค์มาร์ ซึ่งเขาสามารถคว้าแชมป์ลีกสมัยแรกในอาชีพของเขาได้ ต่อมาใน ค.ศ. 2011 เขาย้ายไปสโมสรสเปน อัสปัญญ็อล ก่อนที่จะย้ายกลับมาเล่นในเนเธอร์แลนด์ให้กับเปเอสเฟ ไอนด์โฮเฟิน ใน ค.ศ. 2017 และต่อมา ก็ย้ายไปเล่นให้กับโรมาและเรอัลโซซิเอดัด
โมเรโนเป็นส่วนหนึ่งของทีมชาติรุ่นอายุไม่เกิน 17 ปี ชุดที่ชนะเลิศฟุตบอลโลกเยาวชนใน ค.ศ. 2005 นอกจากนี้ เขายังเป็นตัวแทนของทีมชาติชุดใหญ่ในการแข่งขันฟุตบอลโลก (2010, 2014 และ 2018), คอนคาแคฟโกลด์คัพ (2011 และ 2019), โกปาอาเมริกาเซนเตนาริโอ และฟีฟ่าคอนเฟเดอเรชันส์คัพ (2013 และ 2017)
 "ณ วันที่ 20 ตุลาคม ค.ศ. 2022"
 "ณ วันที่ 30 พฤศจิกายน ค.ศ. 2022"
Tanacetum parthenium

Tanacetum parthenium หรือ ฟีเวอร์ฟิว (feverfew) เป็นพืชสมุนไพรยืนต้นในวงศ์ทานตะวัน
มันเป็นพืชสมุนไพรที่ใช้ในสมัยกรีก-ละตินโบราณแล้วต่อโดยแพทย์สมุนไพรยุโรป และถูกลืมเลือนในสมัยใหม่ แต่ความสนใจในพืชถูกปลุกขึ้นในปี 1990 โดยการศึกษาที่แสดงให้เห็นถึงประสิทธิภาพในการป้องกันไมเกรน
ในงานตีพิมพ์ต่าง ๆ "Tanacetum parthenium" มักจะใช้ชื่อพ้อง "Chrysanthemum parthenium" หรือ "Pyrethrum parthenium" แทน
Lupinus perennis

Lupinus perennis เป็นพืชดอกในวงศ์ถั่ว (Fabaceae) แพร่หลายในภาคตะวันออกของสหรัฐอเมริกา (จากเท็กซัสและฟลอริด้าไปจนถึงเมน) และมินนิโซตา, แคนาดา (ออนตาริโอใต้, นิวฟันด์แลนด์และแลบราดอร์) และบนชายฝั่งของมหาสมุทรอาร์กติก เติบโตในพื้นที่ทรายเช่นเนินทรายและสะวันนา
นอร์ทด็อยท์เชอร์ล็อยท์

นอร์ทด็อยท์เชอร์ล็อยท์  อดีตบริษัทขนส่งและเดินเรือสัญชาติเยอรมัน ก่อตั้งขึ้นในเบรเมินเมื่อวันที่ 20 กุมภาพันธ์ ค.ศ. 1857 และได้พัฒนาจนกลายเป็นหนึ่งในบริษัทต่อเรือที่สำคัญที่สุดของเยอรมนีในช่วงปลายคริสต์ศตวรรษที่ 19 และช่วงต้นคริสต์ศตวรรษที่ 20 และเป็นส่วนสำคัญในการพัฒนาเศรษฐกิจของเบรเมินและเบรเมอร์ฮาเฟิน กระทั่งวันที่ 1 กันยายน ค.ศ. 1970 บริษัทได้ควบรวมกิจการกับบริษัทฮาพัค  พร้อมกับเปลี่ยนชื่อเป็นฮาพัค-ล็อยท์ 
ในการเสด็จประพาสยุโรปครั้งที่ 2 หรือการเสด็จครั้งไกลบ้านของพระบาทสมเด็จพระจุลจอมเกล้าเจ้าอยู่หัวเมื่อ พ.ศ. 2450 พระองค์ได้ประทับเรือที่ทางบริษัทได้ต่อขึ้นเมื่อ ค.ศ. 1887 ลำหนึ่งนามว่า "ซักเซน"  เพื่อใช้เป็นเรือพระที่นั่งตลอดเส้นทางเสด็จพระราชดำเนินรวมถึงเส้นทางเสด็จพระราชดำเนินกลับ
มอนาโก-วีล

มอนาโก-วีล  หรือ มูเนกู-วีลา (โมนาโก:) เป็นแขวงที่ตั้งอยู่ตอนกลางค่อนไปทางใต้ของประเทศโมนาโก มีชื่อเล่นว่า "โขดหิน"  เพราะตั้งอยู่บนหัวแหลมผาชันยื่นลงไปทะเลเมดิเตอร์เรเนียน อย่างไรก็ตามมอนาโก-วีล ไม่ใช่เมือง (เพราะประเทศโมนาโกเป็นนครรัฐ) แต่เป็นสถานที่สำคัญทางประวัติศาสตร์ ทั้งยังเป็นที่ตั้งของสถานที่สำคัญในด้านการเมืองและกฎหมาย ได้แก่ วังเจ้าชายแห่งโมนาโก สภาเทศบาล ศาล และเรือนจำ เป็นต้น
การท่องเที่ยว.
แม้จะตั้งอยู่ใจกลางประเทศโมนาโก ประเทศที่มีประชากรอาศัยอยู่หนาแน่นที่สุดในโลก แต่มอนาโก-วีลเป็นที่ตั้งของชุมชนในยุคกลางที่เงียบสงบ อนุญาตให้แต่พาหนะในท้องถิ่นขึ้นไปยังโขดหินได้ และไม่อนุญาตรถจักรยานยนต์ที่ใช้น้ำมันเบนซินขึ้นไปโขดหินตั้งแต่เวลา 22.00 น. เป็นต้นไป โดยในมอนาโก-วีลมีสถานที่สำคัญ เช่น
จังหวัดชีรัก

ชีรัก  เป็นจังหวัดหนึ่งของประเทศอาร์มีเนีย ตั้งอยู่ทางตะวันตกเฉียงเหนือของประเทศ ติดกับตุรกีทางตะวันตกและจอร์เจียทางทิศเหนือ เมือหลักและเมืองที่ใหญ่ที่สุดคือกียุมรี จากสำมะโนประชากรเมื่อ ค.ศ. 2011 พบว่ามีประชากรทั้งหมด 251,941 คน
จังหวัดลอรี

ลอรี  เป็นจังหวัดหนึ่งของประเทศอาร์มีเนีย ตั้งอยู่ทางตอนเหนือของประเทศ เมืองหลักและเมืองที่ใหญ่ที่สุดคือวานัดซอร์ จากสำมะโนประชากรเมื่อ ค.ศ. 2011 พบว่ามีประชากรทั้งหมด 235,537 คน
จังหวัดอาร์มาวีร์

อาร์มาวีร์  เป็นจังหวัดหนึ่งทางตะวันตกของประเทศอาร์มีเนีย ตั้งอยู่ในที่ราบอารารัตที่ปกคลุมด้วยเขาอารารัตจากทางทิศใต้และเขาอารากัตส์จากทางทิศเหนือ เมืองหลักของจังหวัดคือเมืองอาร์มาวีร์ ในขณะที่เมืองที่ใหญ่ที่สุดคือวาการ์สชาพัต มีชายแดนยาว 72 กิโลเมตร (45 ไมล์) ที่ติดต่อกับตุรกีทางทิศใต้และทิศตะวันตก จากสำมะโนประชากรเมื่อ ค.ศ. 2011 พบว่ามีประชากรทั้งหมด 265,770 คน
ราเมจแอนด์เฟอร์กูสัน

ราเมจแอนด์เฟอร์กูสัน  อดีตบริษัทอู่ต่อเรือสัญชาติสกอตแลนด์ซึ่งก่อตั้งที่เมือง ลีธ ดำเนินกิจการอยู่ระหว่าง ค.ศ. 1877 ถึง 1934 
โดยบริษัทแห่งนี้ได้เป็นผู้ออกแบบและต่อเรือ เรือพระที่นั่งมหาจักรี ลำแรกเมื่อ ค.ศ. 1891 ก่อนจะส่งมอบต่อให้กับทางรัฐบาลสยามเมื่อ ค.ศ. 1892
ต่อมาบริษัทประสบปัญหาทางการเงินอันเนื่องมาจากสภาวะเศรษฐกิจตกต่ำทั่วโลกจนต้องขายกิจการให้กับบริษัท เฮนรี ร็อบบ์ แอนด์ ซันส์ เมื่อ ค.ศ. 1934
จังหวัดกอตัยค์

กอตัยค์  เป็นจังหวัดหนึ่งของประเทศอาร์มีเนีย ตั้งอยู่ตอนกลางของประเทศ เมืองหลักคือเฮอรัซดัน และเมืองที่ใหญ่ที่สุดคืออาบอเวียน ตั้งชื่อตามเขตกอตัยค์ในจังหวัดอัยรารัตของอาร์มีเนียโบราณ
จังหวัดนี้เป็นที่ตั้งของสถานที่ท่องเที่ยวโบราณและสถานที่ท่องเที่ยวมากมายในอาร์มีเนียรวมถึง วิหารการ์นีจากคริสต์ศตวรรษที่ 1, ป้อมปราการ Bjni จากสมัยกลาง, อารามแกชาริสจากคริสต์ศตวรรษที่ 11 และอารามแกฆาร์ดจากคริสต์ศตวรรษที่ 13 กอตัยค์ยังเป็นที่ตั้งของซัฆกัดซอร์ สถานตากอากาศกีฬาฤดูหนาวและเมืองสปายอดนิยม และอัฆแวรัน สถานตากอากาศบนภูเขา
โลโมซัลตาโด

โลโมซัลตาโด  เป็นอาหารเปรูแบบดั้งเดิมยอดนิยม เป็นการผัดเนื้อสันนอกหมัก กับหัวหอม มะเขือเทศ มันฝรั่งทอด และส่วนผสมอื่น ๆ มักจะเสิร์ฟพร้อมข้าว โลโมซัลตาโดมีต้นกำเนิดมาจากชิฟาหรือวัฒนธรรมอาหารจีนในเปรู แต่อย่างไรก็ตามความนิยมทำให้มันเป็นส่วนหนึ่งของวัฒนธรรมกระแสหลัก
ตรินิแดด

ตรินิแดด  เป็นเกาะที่ใหญ่กว่าและมีประชากรมากกว่าในสองเกาะใหญ่ของประเทศตรินิแดดและโตเบโก เกาะตั้งอยู่นอกชายฝั่งทางทิศตะวันออกเฉียงเหนือของประเทศเวเนซุเอลา ราว และตั้งอยู่บนไหล่ทวีปของอเมริกาใต้ มักได้รับการเอ่ยถึงว่าเป็นเกาะใต้สุดของทะเลแคริบเบียน เกาะมีพื้นที่ 4,768 กม² เป็นเกาะใหญ่เป็นอันดับ 5 ของหมู่เกาะเวสต์อินดีส
ลัทธิตีโต

ลัทธิตีโต ได้ถูกอธิบายว่าเป็นนโยบายและแผนปฏิบัติในภายหลังสงครามโลกครั้งที่สองที่มีส่วนเกี่ยวข้องกับยอซีป บรอซ ตีโต ในช่วงสงครามเย็น มีความโดดเด่นคือ การเป็นปรปักษ์กับสหภาพโซเวียต
มันมักจะแสดงถึงหลักคำสอนยูโกสลาเวียของตีโตในการเมืองระหว่างประเทศช่วงสงครามเย็น มันปรากฏขึ้นด้วยการเข้าปลดปล่อยประเทศยูโกสลาเวียให้เป็นอิสระของพลพรรคชาวยูโกสลาเวีย หรือไม่ได้รับความช่วยเหลือจากกองทัพแดง ส่งผลทำให้ยูโกสลาเวียเป็นประเทศยูโรปตะวันออกเพียงประเทศเดียวที่ยังคงเป็น "สังคมนิยม, แต่มีอิสระ" ภายหลังสงครามโลกครั้งที่สอง เช่นเดียวกับการต่อต้านการกดดันของสหภาพโซเวียตเพื่อให้เป็นสมาชิกของกติกาสัญญาวอร์ซอ
ปัจจุบัน ลัทธิตีโต ยังถูกใช้เพื่อเอ่ยอ้างถึงการรำลึกถึงยูโก(Yugo-nostalgia) ความปราถนาเพื่อการสถาปนาใหม่หรือฟื้นฟูลัทธิยูโกสลาเวีย หรือ ยูโกสลาเวียโดยประชาชนของรัฐสืบทอดของยูโกสลาเวีย
มงเต-การ์โล

มงเต-การ์โล , มอนเตการ์โล  หรือ มุงเตการ์ลู (โมนาโก:) เป็นแขวงหนึ่งของประเทศโมนาโก เป็นที่ตั้งของกาสิโนมงเต-การ์โล เดิมมงเต-การ์โลมีพื้นที่ครอบคลุมแขวงลารุสและลาร์วอโต
มงเต-การ์โลตั้งอยู่บนเนินของเทือกเขาแอลป์ส่วนใต้  แถบโกตดาซูร์ ในอดีตเป็นเรือกสวนสำหรับปลูกเลมอน, ส้ม และมะกอกออลิฟ แต่หลังโมนาโกเสียดินแดนร็อกบรูน-กัป-มาร์แต็งและม็องตงช่วง ค.ศ. 1850 หลังจากนั้นเจ้าชายชาร์ลที่ 3 ทรงอนุญาตให้คณะบุคคลขอสัมปทานการก่อสร้างโรงอาบน้ำทะเลเพื่อการบำบัดโรค และกาสิโนอย่างเยอรมันเมื่อ ค.ศ. 1856
มีการเปิดกาสิโนครั้งแรกในย่านลากงดามีนตั้งแต่ ค.ศ. 1862 ทว่าไม่ประสบความสำเร็จ ต่อมาจึงย้ายมาเปิดกาสิโนในมงเต-การ์โลแต่ความสำเร็จก็เป็นอย่างช้า ๆ ส่วนหนึ่งก็เพราะโมนาโกไม่มีเส้นทางสัญจรเชื่อมกับยุโรปส่วนอื่น แต่หลังมีเส้นทางรถไฟสายมาร์แซย์–เวนตีมิลยาพาดผ่านย่านนี้เมื่อ ค.ศ. 1868 ทำให้กาสิโนในมงเต-การ์โลเฟื่องฟูอย่างมาก จากการที่มงเต-การ์โลเป็นศูนย์การพนันที่ลือชื่อระดับโลกทำให้ชื่อมงเต-การ์โล "เป็นสุภาษิตสากลใช้สอนพวกอวดรวยและใช้เงินฟุ่มเฟือย"
แฟกโทริโอ

แฟกโทริโอ  เป็นเกมจำลองการก่อสร้างและการจัดการ เริ่มพัฒนาในปี 2012 โดย Wube Software ในกรุงปราก ได้เปิดตัวเป็นเกมระหว่างการพัฒนาในช่วงต้นปี 2016 จะเปิดตัวอย่างเป็นทางการในวันที่ 25 กันยายน 2020 
เกมจะดำเนินเรื่องตามวิศวกรที่ตกบนโลกมนุษย์ต่างดาว และต้องเก็บเกี่ยวทรัพยากรและสร้างอุตสาหกรรมเพื่อสร้างจรวด อย่างไรก็ตามเนื่องจากเป็นวิดีโอเกมโอเพนเวิลด์ผู้เล่นสามารถเล่นเกมต่อไปผ่านตอนจบของเนื้อเรื่องได้ เกมดังกล่าวมีทั้งโหมดผู้เล่นเดี่ยวและโหมดผู้เล่นหลายคน
ดาร์บีของศัตรูชั่วนิรันดร์

ดาร์บีของศัตรูชั่วนิรันดร์  เป็นชื่อเรียกการแข่งขันฟุตบอลระหว่างสโมสรฟุตบอลโอลิมเบียโกสกับสโมสรฟุตบอลปานาซีไนโกส ทั้งสองสโมสรตั้งอยู่ในกรุงเอเธนส์ ประเทศกรีซ
สมพร บุณยคุปต์

สมพร บุณยคุปต์ อดีตรัฐมนตรีประจำสำนักนายกรัฐมนตรี รัฐมนตรีว่าการกระทรวงคมนาคม ในรัฐบาลพลเอก เกรียงศักดิ์ ชมะนันทน์ และอดีตรักษาการปลัดกระทรวงวิทยาศาสตร์ เทคโนโลยีและการพลังงานคนแรก (ระยะเริ่มก่อตั้งกระทรวง)
ประวัติ.
สมพร รับราชการในสังกัดกระทรวงพัฒนาการแห่งชาติ เคยเป็นผู้อำนวยการกองแผนงาน กรมทางหลวง กระทรวงพัฒนาการแห่งชาติ ในปี พ.ศ. 2503 - 2506
สมพร ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอก เกรียงศักดิ์ ชมะนันทน์ ซึ่งเขาได้มีส่วนร่วมในการพิจารณาจัดตั้งกระทรวงวิทยาศาสตร์ เทคโนโลยีและการพลังงาน ขึ้น โดยได้เสนอร่างพระราชบัญญัติแก้ไขประกาศคณะปฏิวัติ และได้รับความเห็นชอบจาก สภานิติบัญญัติแห่งชาติ และประกาศใช้ใน ราชกิจจานุเบกษา มีผลตั้งแต่วันที่ 24 มีนาคม 2522 และนายสมพร ได้ปฏิบัติหน้าที่รักษาการปลัดกระทรวงคนแรกของกระทรวงวิทยาศาสตร์ เทคโนโลยีและการพลังงาน
สมพร ได้รับแต่งตั้งเป็นรัฐมนตรีว่าการกระทรวงคมนาคม (ครม.41)
สมพร เป็นผู้บริจาคที่ดินและเงินในการก่อสร้างโรงพยาบาลวิชัยยุทธ เมื่อปี พ.ศ. 2518
ธนศักดิ์ จิตตพงษ์

ธนศักดิ์ จิตตพงษ์ ชื่อเล่น เจเจ (เกิดเมื่อวันที่ 27 พฤศจิกายน พ.ศ. 2536)
เป็นนักแสดงชาวไทยสังกัดบริษัท สามเศียร จำกัด และช่อง 7 เอชดีเกิดที่ ประเทศสหรัฐอเมริกา
เริ่มเข้าสู่วงการบันเทิงจากการเข้าร่วมเวทีการเดินแบบNike Workpoint Thai Festival เริ่มเข้าร่วมเวทีการประกวด Jaymart Smart Teen 2013 รองชนะ เมื่อในปี พ.ศ. 2556 และมีผลงานพิธีกรอื่น ๆ เริ่มเซ็นสัญญาเป็นนักแสดงในสังกัดบริษัท สามเศียร จำกัด และ ช่อง 7 เอชดี มีผลงานละครพื้นบ้านเรื่อง "สังข์ทอง" และ "ขวานฟ้าหน้าดำ" เป็นต้น
ประวัติ.
ธนศักดิ์ เกิดวันที่ 27 พฤศจิกายน พ.ศ. 2536ลูกครึ่งไทย-จีน-อเมริกัน-ลาว จบการศึกษาระดับปริญญาตรีจากวิทยาลัยนานาชาติ สาขาธุรกิจระหว่างประเทศมหาวิทยาลัยธุรกิจบัณฑิตย์
ในวงการบันเทิง.
ในวัยเด็ก ธนศักดิ์ เกิดที่ประเทศสหรัฐอเมริกาและย้ายมาอยู่กับครอบครัวที่ประเทศไทย เป็นบุตรคนที่ 4 มีพี่น้องร่วม กัน 4 คน
ธนศักดิ์ ก่อนเริ่มเข้าสู่ในวงการบันเทิงตั้งแต่เมื่ออายุ 13 ปี จากการเป็นนักกีฬากอล์ฟHigh School และเป็นนักกีฬาแข่งกีฬากอล์ฟให้กับทีม David Douglas High School Varsity ชนะเลิศได้รางวัลที่ 1 และเป็นนักกีฬาการแข่งขันกีฬากอล์ฟ Northern California Junior Golf อายุรุ่น 13-18 ปี ภายหลังธนศักดิ์เริ่มเป็นนักดนตรีสหกรณ์ Jazz Band Concert Band ในตำแหน่ง Clarinet and Bass Clarinet เป็นต้น
ภายหลังธนศักดิ์เริ่มเข้าสู่วงการบันเทิงจากการเข้าร่วมเวทีการเดินแบบNike Workpoint Thai Festivalและเริ่มเข้าร่วมเวทีการประกวด Jaymart Smart Teen 2013 รองชนะเลิศ เมื่อในปี พ.ศ. 2556 และมีผลงานพิธีกรอื่น ๆ จากนั้นธนศักดิ์เซ็นสัญญาเป็นนักแสดงในสังกัดบริษัท สามเศียร จำกัด และ ช่อง 7 เอชดี มีผลงานละครพื้นบ้านเรื่อง "สังข์ทอง"และ "ขวานฟ้าหน้าดำ" เป็นต้น
ในปี พ.ศ. 2566 ธนศักดิ์มีผลงานละครเรื่อง "ผู้ใหญ่ซ่าส์กับยาใจ" แสดงคู่กับ ไอซ์ ณธษา เวชประสิทธิ์ ละครซิทคอมอารมณ์ดีได้รับการตอบรับที่ดีและผลงานที่กำลังจะออกอากาศเรื่อง "เภตรานฤมิต" รับบทเป็น "ย้ง" เป็นบ่าวในเรือนของ "คุณหลวงราชมนตรี" รับบทโดย ไมค์ ภัทรเดช สงวนความดี และเป็นผลงานละครยอดนิยมของธนศักดิ์ในครึ่งปีแรกเป็นต้น
เรือดำน้ำชั้นเวอร์จิเนีย

ชั้น"เวอร์จิเนีย"  หรือที่เรียกว่า ชั้นเอสเอสเอ็น-774  เป็นชั้นของเรือดำน้ำโจมตีเร็วขีปนาวุธร่อนพลังงานนิวเคลียร์ในราชการทหารปัจจุบันของกองทัพเรือสหรัฐ ออกแบบโดยอิเล็กทริกโบต (EB) ของเจเนอรัลไดนามิกส์ และฮันติงตันอินกอลส์อินดัสทรีส์ เรือดำน้ำชั้น"เวอร์จิเนีย"เป็นแพลตฟอร์มการสงครามใต้ทะเลล่าสุดของกองทัพเรืออเมริกัน ซึ่งรวมเอาสิ่งล่าสุดในพฤติการณ์ลับ, การรวบรวมข่าวกรอง และเทคโนโลยีระบบอาวุธ
เรือดำน้ำชั้น"เวอร์จิเนีย"ได้รับการออกแบบมาสำหรับภารกิจในมหาสมุทรเปิดและบริเวณฝั่งในวงกว้าง รวมถึงการปฏิบัติการต่อต้านเรือดำน้ำ และการรวบรวมข่าวกรอง พวกมันมีกำหนดการแทนที่เรือดำน้ำชั้น"ลอสแอนเจลิส"รุ่นเก่า ซึ่งหลายลำถูกปลดประจำการแล้ว เรือดำน้ำชั้น"เวอร์จิเนีย"จะได้รับผ่าน ค.ศ. 2043 และคาดว่าจะยังอยู่ในราชการจนถึง ค.ศ. 2060 เป็นอย่างน้อย โดยเรือดำน้ำรุ่นต่อมาคาดว่าจะอยู่ในช่วงคริสต์ทศวรรษ 2070
ประวัติ.
เรือดำน้ำชั้นนี้ได้รับการพัฒนาภายใต้ชื่อรหัสเซนจูเรียน ภายหลังเปลี่ยนชื่อเป็นนิวเอสเอสเอ็น (NSSN) ซึ่ง "การศึกษาเซนจูเรียน" เริ่มขึ้นในเดือนกุมภาพันธ์ ค.ศ. 1991 เรือดำน้ำชั้น"เวอร์จิเนีย"เป็นเรือรบของกองทัพเรือสหรัฐลำแรกที่มีการพัฒนาร่วมกันโดยใช้เทคโนโลยีการแสดงภาพ 3 มิติ เช่น คาเทีย ซึ่งประกอบด้วยคอมพิวเตอร์ช่วยงานด้านวิศวกรรม (CAE), การออกแบบ (CAD), การผลิต (CAM) และการจัดการวงจรชีวิตผลิตภัณฑ์ (PLM) ทั้งนี้ ปัญหาการออกแบบสำหรับบริษัทอิเล็กทริกโบต – และปัญหาการบำรุงรักษาสำหรับกองทัพเรือ – ยังคงเกิดขึ้น
ใน ค.ศ. 2007 ใช้เวลาประมาณ 35 ล้านชั่วโมงแรงงานในการออกแบบ"เวอร์จิเนีย" การสร้างเรือดำน้ำชั้น"เวอร์จิเนีย"เพียงลำเดียวต้องใช้เวลาแรงงานประมาณเก้าล้านชั่วโมง และซัพพลายเออร์กว่า 4,000 ราย ซึ่งเรือดำน้ำแต่ละลำมีกำหนดกรีธาพล 14–15 ครั้ง ตลอดอายุการใช้งาน 33 ปี
การระบาดทั่วของโควิด-19 ในประเทศสเปน

การระบาดทั่วของโคโรนาไวรัส พ.ศ. 2562–2563 ได้รับการยืนยันว่ามีการแพร่กระจายไปยังสเปนในวันที่ 31 มกราคม 2563 เมื่อพบนักท่องเที่ยวชาวเยอรมันเป็นโรคติดเชื้อโคโรนาไวรัส 2019 ในเกาะลาโกเมรา แคว้นกานาเรียส ในวันที่ 24 กุมภาพันธ์ หลังจากการระบาดทั่วของโคโรนาไวรัสในประเทศอิตาลี สเปนยืนยันว่ามีหลายกรณีที่เกี่ยวข้องกับกลุ่มที่ติดเชื้อในอิตาลี ซึ่งเริ่มระบาดในสเปนโดยแพทย์จากลอมบาร์เดีย อิตาลี ที่มาพักผ่อนในวันหยุดที่เกาะเตเนริเฟ หลังจากนั้นพบผู้ป่วยโควิด-19 อีกหลายรายในเตเนริเฟที่ได้รับการติดต่อจากแพทย์ กรณีอื่น ๆ ที่เกี่ยวข้องกับบุคคลที่เคยไปอิตาลีพบในสเปนส่วนคาบสมุทรด้วยเช่นกัน
เมื่อวันที่ 2 เมษายน 2563 มีผู้ได้รับการยืนยัน 112,065 ราย มีผู้ป่วย 26,743 ราย และผู้เสียชีวิต 10,348 คนในสเปน ตามข้อมูลของทางการ อย่างไรก็ตามจำนวนผู้ติดเชื้อที่แท้จริงมีแนวโน้มสูงกว่าจำนวนผู้ป่วยที่ได้รับการยืนยันอย่างมากเนื่องจากผู้คนจำนวนมากที่มีอาการไม่รุนแรงหรือไม่มีอาการน่าจะไม่ได้รับการทดสอบ การศึกษาโดยสถาบันสุขภาพการ์โลสที่ 3 พบว่าแคว้นบางแคว้นสามารถระบุคนที่เป็นได้เพียงครึ่งหนึ่งของคนที่เสียชีวิตจากโคโรนาไวรัส ในขณะที่แคว้นอื่นสามารถขจัดปัญหานี้ได้ตั้งแต่วันที่ 16 มีนาคม คนในโรงพยาบาลอย่างน้อย 6,092 คนต้องการการดูแลอย่างเข้มงวด เมื่อวันที่ 21 มีนาคม สเปนได้มีการทดสอบโควิด-19 แล้ว 350,000 ครั้ง ตั้งแต่วันที่ 13 มีนาคม 2563 มีการลงทะเบียนผู้ป่วยใน 50 จังหวัดทั่วประเทศ ณ สิ้นเดือนมีนาคม แคว้นมาดริดได้บันทึกผู้ป่วยและเสียชีวิตมากที่สุดในประเทศ ผู้เชี่ยวชาญทางการแพทย์และผู้ที่อาศัยอยู่ในบ้านพักคนชรามีอัตราการติดเชื้อสูงเป็นพิเศษ เมื่อวันที่ 25 มีนาคม 2563 ผู้เสียชีวิตในสเปนมีมากกว่าประเทศจีนแผ่นดินใหญ่ มีเพียงอิตาลีเท่านั้นที่มีจำนวนผู้เสียชีวิตสูงกว่า แคว้นกานาเรียสมีผู้เสียชีวิต 94 ราย
เฟซแคลน

เฟซแคลน  เป็นองค์กรอีสปอร์ตมืออาชีพและบันเทิง มีสำนักงานใหญ่ในลอสแอนเจลิส, สหรัฐอเมริกา ก่อตั้งขึ้นเมื่อวันที่ 30 พฤษภาคม 2010 มีผู้เล่นจากทั่วโลกในหลาย ๆ เกมรวมถึง คอลล์ออฟดิวตี, , เพลเยอร์อันโนนส์แบตเทิลกราวดส์, เรนโบว์ซิกส์ ซีจ, ฟีฟ่า, และฟอร์ทไนท์ ในปี พ.ศ. 2563 องค์กรได้ขยายสู่ตลาดเอเชียโดยซื้อทีมพับจีโมบายล์, และฟีฟ่าออนไลน์
เฟซแคลน กับประเทศไทย.
ปัจจุบัน เฟซแคลน ได้เป็นผู้สนับสนุนทีมอีสปอร์ตถึง 2 เกม ได้แก่ "เพลเยอร์อันโนนส์แบตเทิลกราวดส์ โมบายล์" ในชื่อ "เฟซ พับจีเอ็ม (FaZe PUBGM)" และ"ฟีฟ่าออนไลน์ 4" ในชื่อ "เฟซ ฟีฟ่า (FaZe FIFA)"
น็อยชติฟท์อิมชตูไบทาล

น็อยชติฟท์ หรือชื่อเต็มคือ น็อยชติฟท์อิมชตูไบทาล ("น็อยชติฟท์ในหุบเขาชตูไบ") เป็นเทศบาลในอำเภออินส์บรุคลันท์ รัฐทีโรล ประเทศออสเตรีย ตั้งอยู่ในหุบเขาชตูไบทางใต้จากเมืองอินส์บรุคราว 27 กิโลเมตร เป็นหนึ่งในจุดที่มีทัศนียภาพที่สวยงามที่สุดในรัฐทีโรล สองข้างทางระหว่างทางเข้าไปสู่เมืองจะผ่านเขาหินปูนขนาดยักษ์ตั้งเรียงราย น็อยชติฟท์เป็นแหล่งท่องเที่ยวที่มีชื่อเสียงซึ่งมีผู้มาเยือนกว่าล้านคนในแต่ละปี
จักรพรรดิมัคซีมีลีอานที่ 1 แห่งโรมันอันศักดิ์สิทธิ์ มักเสด็จมาล่ากวาง, เลียงผา และหมีในพื้นที่แถบนี้ พระองค์ทรงสร้างโบสถ์น้อยไว้ที่เมืองนี้ใน ค.ศ. 1505 และต่อมาโบถส์นี้ได้ถูกตั้งชื่อเป็นโบสถ์นักบุญจอร์จ โบสถ์หลังแรกถูกเพลิงไหม้ใน ค.ศ. 1772 และมีการบูรณะขึ้นใหม่
แฝง ในพระองค์เจ้าเริงคนอง

แฝง เป็นอดีตพระอนุวงศ์ชั้นหม่อมเจ้าในราชวงศ์จักรี พระธิดาในพระเจ้าราชวรวงศ์เธอ พระองค์เจ้าเริงคนอง เธอพบรักกับไพร่ชื่อจัน และขายตัวเป็นทาสตามสามี แต่ภายหลังได้หลบหนีจากสังกัดจนเป็นคดีความ และถูกลงโทษด้วยการถอดจากฐานันดรศักดิ์จากหม่อมเจ้าไปเป็นไพร่ เพราะไม่รักษาเกียรติยศแห่งราชตระกูล
ประวัติ.
แฝง มียศเดิมว่าหม่อมเจ้าแฝง เป็นพระธิดาในพระเจ้าราชวรวงศ์เธอ พระองค์เจ้าเริงคนอง หรือพระองค์เจ้าป๊อก (พ.ศ. 2375–2425) ไม่ปรากฏนามหม่อมมารดา พระบิดาเป็นพระราชโอรสในสมเด็จพระบวรราชเจ้ามหาศักดิพลเสพกับเจ้าจอมมารดาเอม และเป็นต้นราชสกุลนันทิศักดิ์
แฝงสมัครรักใคร่กับไพร่ชื่อจัน ต่อมาเธอได้ขายตัวเป็นทาสของพระยาอภัยพลภักดิ์ตามสามี แต่ปรากฏว่าแฝงหนีออกไป แล้วถูกพลตระเวนจับตัว และจำตรวนเพื่อส่งยังศาลราชตระกูล ทว่าระหว่างนั้นแฝงให้กำเนิดบุตรที่เกิดกับจันสามีไพร่ แฝงจึงส่งจดหมายร้องทุกข์ทางไปรษณีย์ เมื่อเรื่องราวถึงพระเนตรพระกรรณพระบาทสมเด็จพระจุลจอมเกล้าเจ้าอยู่หัว ก็ทรงวินิจฉัยว่าแฝงเป็นหม่อมเจ้าและได้รับการชุบเลี้ยงตามสมควร หากมีปัญหาใดก็ควรกราบทูลเจ้านายผู้ใหญ่ในราชตระกูลให้ทรงทราบ แต่การกระทำของแฝงไม่สมกับบรรดาศักดิ์ เพราะไปได้สามีต่ำศักดิ์ และขายตัวเป็นทาส ด้วยความผิดเหล่านี้จึงรับสั่งให้ถอดออกจากฐานันดรศักดิ์ชั้นหม่อมเจ้าไปเป็นไพร่ แล้วให้จองจำอยู่ในพระบรมมหาราชวัง ส่วนจัน ไพร่ผู้ริอ่านรักใคร่หม่อมเจ้าหญิง ให้ทำการสอบสวน พบว่ามีความผิด จึงให้เฆี่ยน 30 ที แล้วส่งให้มูลนายในสังกัดมารับตัวไป
ปาทริก เดย์โต

ปาทริก ฟิลิป บราโว เดย์โต (เกิดวันที่ 15 กุมภาพันธ์ ค.ศ. 1990) เป็นนักฟุตบอลชาวฟิลิปปินส์ ปัจจุบันเล่นในตำแหน่งผู้รักษาประตูให้แก่ทีมชาติฟิลิปปินส์
ทีมชาติ.
รุ่นอายุไม่เกิน 23 ปี.
ในเดือนมิถุนายน ค.ศ. 2013 เดย์โตมีชื่อติดทีมชาติฟิลิปปินส์รุ่นอายุไม่เกิน 23 ปี ในนัดกระชับมิตรที่พบกับสิงคโปร์
ชุดใหญ่.
ในเดือนกุมภาพันธ์ ค.ศ. 2013 เดย์โตมีชื่อติดทีมชาติฟิลิปปินส์ในการแข่งขันรอบคัดเลือกของเอเอฟซี ชาเลนจ์คัพ 2014 ซึ่งฟิลิปปินส์อยู่กลุ่มเดียวกันกับ กัมพูชา, บรูไน และเติร์กเมนิสถาน
ในเดือนมีนาคม ค.ศ. 2014 เดย์โตถูกเรียกตัวติดทีมชาติอีกครั้งโดยผู้ฝึกสอน โทมัส ดูเลย์ ในนัดกระชับมิตรที่พบกับมาเลเซีย โดยในตอนแรกแรก เดย์โตจะถูกส่งลงเป็นตัวสำรอง แต่ในการแข่งขัน เขาได้ลงเล่นเป็นตัวจริง เนื่องจาก โรลันด์ มุลเลอร์ ไม่สามารถลงเล่นได้เนื่องจากอาการป่วย
ในการแข่งขันเอเอฟซี ชาเลนจ์คัพ 2014 ที่มัลดีฟส์ เดย์โตมีชื่อติดทีมชาติในรอบ 23 คนสุดท้าย ในฐานะผู้รักษาประตูมือหนึ่ง
เบรนเนร์ มาร์โลส

เบรนเนร์ มาร์โลส วารันดา เด อูลิวีรา (เกิดวันที่ 1 มีนาคม ค.ศ. 1994) เป็นนักฟุตบอลชาวบราซิล โดยเล่นในตำแหน่งกองหน้า เขาเคยลงเล่นให้กับทรูแบงค็อก ยูไนเต็ด ในไทยลีก โดยย้ายมาจากอิงเตร์นาซีโยนัลในเดือนกุมภาพันธ์ ค.ศ. 2020
 "ณ วันที่ 29 กุมภาพันธ์ 2020"
สถิติอาชีพ.
<templatestyles src="Reflist/styles.css" />
รูเพิร์ต บรูก

รูเพิร์ต ชอเนอร์ บรูก (3 สิงหาคม ค.ศ. 1887 – 23 เมษายน ค.ศ. 1915) เป็นกวีชาวอังกฤษ มีผลงานเด่นคือบทกวี "The Soldier" ที่ปลุกใจทหารอังกฤษช่วงสงครามโลกครั้งที่หนึ่ง นอกจากนี้บรูกยังเป็นที่รู้จักจากภาพลักษณ์ชายหนุ่มผู้ดูดี จนวิลเลียม บัตเลอร์ เยตส์ กวีชาวไอริชขนานนามเขาว่าเป็น "ชายหนุ่มที่หล่อที่สุดในอังกฤษ" (the handsomest young man in England)
รูเพิร์ต บรูกเกิดในปี ค.ศ. 1887 ที่เมืองรักบี เทศมณฑลวอริกเชอร์ เป็นบุตรคนที่ 3 จากทั้งหมด 4 คนของวิลเลียม พาร์เกอร์ บรูกกับรูท แมรี บรูก (นามสกุลเดิม คอตเตอริล) บรูกเรียนที่โรงเรียนเตรียมฮิลโบรว์ก่อนจะเรียนต่อที่โรงเรียนรักบี้ ต่อมาเขาได้รับทุนจากคิงส์คอลเลจ มหาวิทยาลัยเคมบริดจ์ ที่นั่นบรูกได้เข้าร่วมกับสมาคมหลายกลุ่ม เช่น เคมบริดจ์อะพอสเทิลส์ สโมสรแรงงานมหาวิทยาลัยเคมบริดจ์ และบลูมส์บรีกรุป ในปี ค.ศ. 1912 บรูกประสบปัญหาด้านอารมณ์เหตุจากความสับสนทางเพศ ทำให้เขาตัดสินใจเดินทางไปต่างประเทศเพื่อพักฟื้น ในช่วงนี้เขามีความสัมพันธ์กับสตรีหลายคน เช่น ศิลปิน ฟิลลิส การ์ดเนอร์ นักแสดง แคทลีน เนสบิต และแพทย์ นอแอล ออลีวีเย
ในปี ค.ศ. 1914 บรูกถูกเกณฑ์เข้าเป็นทหารในสงครามโลกครั้งที่หนึ่งโดยประจำการในกำลังสำรองราชนาวีและกองพลราชนาวีที่ 63 ชื่อเสียงของเขาในฐานะกวีสงครามเริ่มปรากฏเมื่อนิตยสาร "The Times Literary Supplement" ตีพิมพ์โคลงซอนเน็ต "The Dead" และ "The Soldier" และยิ่งเป็นที่โด่งดังเมื่อมีการตีพิมพ์บทกวีรวมเล่ม "1914 & Other Poems" ในเดือนพฤษภาคม ค.ศ. 1915 วันที่ 28 กุมภาพันธ์ ค.ศ. 1915 บรูกประสบภาวะพิษเหตุติดเชื้อจากการถูกยุงกัดขณะเดินทางไปกับกำลังรบนอกประเทศเมดิเตอร์เรเนียนในการทัพกัลลิโพลี และเสียชีวิตที่เมืองสไกรอสในอีกราว 2 เดือนต่อมา ร่างของบรูกถูกฝังที่เมืองนั้นอย่างเร่งรีบหลังมีคำสั่งให้กำลังรบเดินทัพทันที ในปี ค.ศ. 1985 บรูกเป็นหนึ่งในกวีสงคราม 16 คนที่ได้รับการรำลึกที่มุมกวีในเวสต์มินสเตอร์แอบบีย์
เพลย์ลิสต์ชุดกาวน์

เพลย์ลิสต์ชุดกาวน์ (เกาหลี: ; อาร์อาร์: "Seulgiroun Euisasaenghal"; แปล Wise Doctor Life) เป็นซีรีส์เกาหลีเกี่ยวกับเรื่องราวของเพื่อน 5 คนที่จบจากคณะแพทยจากทีเดียวกัน นำแสดงโดย โช จ็อง-ซ็อก, ยู ย็อน-ซ็อก, ช็อง คย็อง-โฮ , คิม แด-มย็อง และ ช็อน มี-โด ออกอากาศทางสถานีโทรทัศน์ทีวีเอ็น ทุกวันพฤหัสบดี เวลา 21.00 น. ตามเวลาเกาหลี โดยเริ่มออกอากาศวันที่ 12 มีนาคม 2020 
เรื่องย่อ.
เรื่องราวความสัมพันธ์ของแพทย์ทั้ง 5 คน ที่เป็นเพื่อนสนิทกันมา 20 ปี และใช้ชีวิตที่เต็มไปด้วยเรื่องราวมากมายในโรงพยาบาล ซีรีส์เรื่องนี้จะสะท้อนให้เห็นถึงการทำงานของแพทย์ในแต่ละวัน รวมถึงชีวิตของผู้ป่วยในโรงพยาบาล
 ผู้ช่วยศาสตราจารย์ ด้านศัลยศาสตร์ทั่วไป , และผ่าตัดด้านการปลูกถ่ายตับ,ระบบทางเดินน้ำดี
 ผู้ช่วยศาสตราจารย์ ด้านกุมารศัลยศาสตร์ , และผ่าตัดเด็ก
 รองศาสตราจารย์ ด้านศัลยกรรมทรวงอก และหัวใจ
 ผู้ช่วยศาสตราจารย์ ด้านสูติศาสตร์ และนรีเวชวิทยา
 รองศาสตราจารย์ ด้านประสาทศัลยศาสตร์
นักแสดง.
นักแสดงสมทบ.
นักศึกษาแพทย์ แพทย์ฝึกหัด และพยาบาล.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
ครอบครัวของแพททย์ทั้ง 5 คน.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
ผู้ป่วย ญาติ คนรู้จักของแพทย์ พยาบาล.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
การสร้าง.
นักเขียนบท อี อู-จ็อง และผู้กำกับ ชิน ว็อน-โฮ เคยทำงานร่วมกันในซีรีส์ชุด "รีพลาย " (2012–16) เช่นเดียวกับซีรีส์ตลกยอดนิยม "ฟ้าพลิก ชีวิตยังต้องสู้" (2017–18)
ทัมเนล (อัลบั้ม)

ทัมเนล   เป็นอัลบั้มลำดับที่ 9 ของเอเคบีโฟร์ตีเอต เปิดตัวเมื่อวันที่ 25 มกราคม พ.ศ. 2560 โดยคิงเรกคอร์ดส์
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
หม่อมเจ้าประวาศสวัสดี จิรประวัติ

หม่อมเจ้าประวาศสวัสดี จิรประวัติ (25 ธันวาคม พ.ศ. 2426 - 11 ธันวาคม พ.ศ. 2445) เป็นพระธิดาในพระเจ้าบรมวงศ์เธอ กรมขุนพิทยลาภพฤฒิธาดา ประสูติแต่หม่อมเอม โสณกุล ณ อยุธยา
พระประวัติ.
หม่อมเจ้าประวาศสวัสดี มีพระนามลำลองว่า ท่านหญิงใหญ่ เป็นพระธิดาองค์ใหญ่ในพระเจ้าบรมวงศ์เธอ กรมขุนพิทยลาภพฤฒิธาดา ประสูติแต่หม่อมเอม โสณกุล ณ อยุธยา (สกุลเดิม กุณฑลจินดา; ธิดาหลวงวรศักดาพิศาล (ตาล กุณฑลจินดา)) เมื่อวันที่ 25 ธันวาคม พ.ศ. 2426 มีอนุชาและขนิษฐารวม 12 องค์
หม่อมเจ้าประวาศสวัสดีเสกสมรสกับพระเจ้าบรมวงศ์เธอ กรมหลวงนครไชยศรีสุรเดช เมื่อวันที่ 12 สิงหาคม พ.ศ. 2441 มีพระโอรสธิดา 4 องค์ ได้แก่ 
หม่อมเจ้าหญิงประวาศสวัสดี สิ้นชีพตักษัยเมื่อวันที่ 11 ธันวาคม พ.ศ. 2445 สิริชันษา 19 ปี พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานพระเกียรติยศแก่ศพหม่อมเจ้าประวาศสวัสดีอย่างพระวรวงศ์เธอ ด้วยได้ทรงพระมหากรุณาชุบเลี้ยงเป็นสะใภ้หลวงชั้นสูง ทรงพระกรุณาโปรดเกล้าฯ ให้จัดการพระราชทานเพลิงศพหม่อมเจ้าประวาศสวัสดี ณ วัดเทพศิรินทราวาสราชวรวิหาร และในวันที่ 7 มีนาคม ร.ศ.121 เวลาบ่าย 5 โมงเศษ พระบาทสมเด็จพระจุลจอมเกล้าเจ้าอยู่หัว ทรงเครื่องครึ่งยศขาว ประดับเครื่องราชอิศริยาภรณ์ เสด็จพระราชดำเนินพระราชทานเพลิงศพหม่อมเจ้าประวาศสวัสดี ณ เมรุหลวงหน้าพลับพลาอิศริยาภรณ์ วัดเทพศิรินทราวาส หลังจากหม่อมเจ้าประวาศสวัสดีสิ้นชีพตักษัยลง พระเจ้าบรมวงศ์เธอ กรมหลวงนครไชยศรีสุรเดชจึงเสกสมรสใหม่กับหม่อมเจ้าสุมนมาลย์ ขนิษฐาในหม่อมเจ้าประวาศสวัสดีเมื่อวันที่ 28 เมษายน พ.ศ. 2447 และมีพระโอรสด้วยกัน 2 องค์
สงวน จันทรสาขา

สงวน จันทรสาขา (2 กุมภาพันธ์ พ.ศ. 2462 – 11 กันยายน พ.ศ. 2514) เป็นนักการเมืองชาวไทย อดีตรัฐมนตรีช่วยว่าการกระทรวงอุตสาหกรรมของไทย อดีตเลขาธิการบริหารนายกรัฐมนตรี อดีตสมาชิกสภาผู้แทนราษฎรจังหวัดนครพนมและอดีตเลขาธิการพรรคสหภูมิ
ประวัติ.
สงวน จันทรสาขา เกิดเมื่อวันที่ 2 กุมภาพันธ์ พ.ศ. 2461 (แบบสากลคือ พ.ศ. 2462) เป็นบุตรของหลวงพิทักษ์พนมเขต (สีห์ จันทรสาขา) กับจันทิพย์ จันทรสาขา (สกุลเดิม วงษ์หอม) มีพี่น้องคือ สง่า จันทรสาขา อดีตผู้ว่าราชการจังหวัดนครพนม สงวน จันทรสาขา และ ดร.สุรจิตต์ จันทรสาขา สมาชิกสภาผู้แทนราษฎรไทย ชุดที่ 12 ประธานสภาวัฒนธรรมจังหวัดมุกดาหาร และเป็นพี่น้องต่างบิดาของจอมพลสฤษดิ์ ธนะรัชต์
สงวน จันทรสาขา ได้รับเลือกตั้งเป็นสมาชิกสภาผู้แทนราษฎรจังหวัดนครพนม ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา ของจอมพล ป.พิบูลสงคราม กระทั่งคณะทหารได้ทำการรัฐประหารยึดอำนาจ เมื่อวันที่ 16 กันยายน พ.ศ. 2500 มีการจัดตั้งรัฐบาลในวันที่ 23 กันยายน พ.ศ. 2500 มีการแต่งตั้งคณะรัฐมนตรีในรัฐบาลนายพจน์ สารสิน ซึ่งนายสงวน ได้รับแต่งตั้งเป็นรัฐมนตรีช่วยว่าการกระทรวงอุตสาหกรรม และเขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 สังกัดพรรคสหภูมิ ซึ่งเขาเป็นเลขาธิการพรรคและได้รับการสนับสนุนจาก จอมพลสฤษดิ์ ธนะรัชต์ ผู้บัญชาการทหารบก ในขณะนั้น หลังจากนั้นเขาก็ได้ดำรงตำแหน่งรัฐมนตรีช่วยว่าการกระทรวงอุตสาหกรรมต่อเนื่องมาถึงในรัฐบาลชุดต่อมา นำโดย พลโท ถนอม กิตติขจร ต่อมาเขาได้ลาออกจากตำแหน่งในเดือนกรกฎาคมของปีเดียวกัน
สงวน ได้รับหน้าที่ผู้อำนวยการสำนักงานสลากกินแบ่งรัฐบาล ในระหว่างปี พ.ศ. 2501-2506
สงวน จันทรสาขา ได้รับแต่งตั้งเป็นเลขาธิการบริหารนายกรัฐมนตรี (จอมพลถนอม กิตติขจร) ในปี พ.ศ. 2506 ซึ่งในขณะนั้นมีพลตรี ชูศักดิ์ วัฒนรณชัย เป็นเลขาธิการทำเนียบนายกรัฐมนตรี 
สงวน ถึงแก่อนิจกรรมในวันที่ 11 กันยายน พ.ศ. 2514 และมีการพระราชทานเพลิงศพ ในวันที่ 31 มกราคม พ.ศ. 2515
แฟลทดีไซน์

แฟลทดีไซน์  เป็นภาษาการออกแบบ (design language) หรือรูปแบบการออกแบบ (design style) รูปแบบที่มีความเป็นจุลนิยม (minimalist) วลีนี้ริเริ่มและทำให้เป็นที่นิยมโดย อัลลัน กรินชไตน์ (Allan Grinshtein) ใช้ทั่วไปในการออกแบบส่วนต่อประสานกราฟิกกับผู้ใช้ (Graphical User Interface; GUI) เช่นในการออกแบบเว็บแแอปพลิเคชันหรือแอปพลิเคชันมือถือ เช่นเดียวกันกับสื่อสิ่งพิมพ์ โปสเตอร์ งานศิลปะ เอกสารแนะนำ และสินค้ากลุ่มงานพิมพ์
นิยามและเป้าหมาย.
แฟลทดีไซน์เป็นรูปแบบการออกแบบอินเตอร์เฟซที่เน้นการใช้จุลนิยม (Minimalism) ในการสร้างองค์ประกอบต่าง ๆ ที่ทำให้เกิดการลวงตาให้เหมือนเป็นสามมิติ (illusion of three dimensions) ซึ่งใช้เทคนิคต่าง ๆ เช่น
การออกแบบแบแฟลทดีไซน์มุ่งเน้นอยู่ที่การใช้องค์ประกอบอย่างง่าย การจัดวางอักษร (typography) แบบจุลนิยม และการใช้สีแฟลท (flat colours) 
นักออกแบบอาจเลือกใช้การออกแบบแบบแฟลทดีไซน์เพราะมีรูปแบบอินเตอร์เฟซที่ดูเพรียว (Streamlined) กว่า และมีประสิทธิภาพกว่า การออกแบบแบบแฟลทดีไซน์ทำให้เป็นเรื่องง่ายขึ้นที่จะสื่อสารข้มูลต่าง ๆ อย่างรวดเร็ว ในขณะเดียวกันก็ยังคงมีรูปลักษณ์ที่ดึงดูดและเข้าถึงได้ง่าย นอกจากนี้ยังงทำให้การออกแบบนั้นง่ายขึ้นในแง่ของการสร้างอินเตอร์เฟซที่มีการออกแบบการโต้ตอบ (Responsive design) ที่เปลี่ยนในขนาดของเบราว์เซอร์บนอุปกรณ์ที่แตกต่างกันไปของผู้ใช้ ที่สำคัญอีประการหนึ่งคือด้วยองค์ประกอบที่ใช้มีขนาดเล็กลงและน้อยลงตามแนวคิดแบบจุลนิยม ทำให้เว็บไซต์และโปรแกรมสามารถดาวน์โหลดได้อย่างรวดเร็วยิ่งขึ้น และทำให้ปรับขนาดได้อย่างง่ายดาย ในขณะเดียวกันก็ยังคงดูคมชัดบนหน้าจอที่มีความละเอียดสูง แฟลทดีไซน์ถือเป็นรูปแบบคู่ตรงข้ามกับการออกแบบแบบสกีวโอมอร์ฟ (Skeuomorphism) และ ริชดีไซน์ ("rich design") ถึงแม้ว่าแฟลทดีไซน์อาจมีการเอาสกีวโอมอร์ฟมาประกอบด้วยก็ได้
ฟงวีแยย์ (โมนาโก)

ฟงวีแยย์  หรือ ฟุงตานาเวยา (โมนาโก:) เป็นแขวงที่ตั้งอยู่ทางตอนใต้สุดของประเทศโมนาโก พื้นที่ส่วนใหญ่มาจากการถมทะเลและพัฒนาโดยมันเฟรดี นีโกเลตตี  สถาปนิกชาวอิตาลี ช่วง ค.ศ. 1970–1990
ประวัติ.
ฟงวีแยย์เกิดจากการออกแบบและการถมทะเลโดยจันฟรันโก จีลาร์ดีนี  วิศวกรชาวอิตาลี เพื่อแก้ปัญหาการขาดแคลนที่ดินเพื่อเป็นแหล่งที่อยู่อาศัย เพราะโมนาโกมีประชากรหนาแน่นมากขึ้นทุกปี โดยใน ค.ศ. 1966 เริ่มมีการถมทะเลเมดิเตอร์เรเนียนทางตะวันตกเฉียงใต้ของโขดหินโมนาโก ค.ศ. 1981 รัชทายาทอาลแบร์ที่ 2 เสด็จเพื่อทรงวางศิลาฤกษ์เป็นเกียรติแก่ย่านเมืองใหม่
มีการแบ่งพื้นที่สีเขียวขนาด 4 เฮกตาร์ (9.9 เอเคอร์) สำหรับสร้างสวนสาธารณะฟงวีแยย์และสวนกุหลาบเจ้าหญิงเกรซ
ฟาเบิล (วิดีโอเกม พ.ศ. 2547)

ฟาเบิล  เป็นวิดีโอเกมแอ็กชันเล่นตามบทบาท ตัวเกมถูกพัฒนาสำหรับเครื่องเอกซ์บอกซ์ ไมโครซอฟท์ วินโดวส์ และแมคโอเอสเอกซ์โดยบิ้กบลูบอกซ์สตูดิโอส์ ทีมพัฒนาลูกของไลอ้อนเฮตสตูดิโอส์ และจัดจำหน่ายโดยไมโครซอฟท์เกมสตูดิโอส์ ตัวเกมวางจำหน่ายบนเครื่องเอกซ์บอกซ์ในเดือนกันยายน 2004 ตัวเกมเวอร์ชันขยาย "ฟาเบิล: เดอะลอสต์แชปเตอร์" ได้วางจำหน่ายบนเอกซ์บอกซ์และไมโครซอฟท์ วินโดวส์ในเดือนกันยายน 2005 ตัวเกมเวอร์ชันพอร์ตลงแมคโอเอสพัฒนาโดยโรโบซอฟท์เทคโนโลยีและจัดจำหน่ายโดย Feral Interactive วางจำหน่ายในเดือนมีนาคม 2008 หลังจากล่าช้ากว่าสองปีเนื่องจากปัญหาลิขสิทธิ์
เดิมที่ตัวเกมพัฒนามาภายใต้ชื่อ "โปรเจกต์อีโก" มีนักพัฒนาที่มีส่วนในการพัฒนา "ฟาเบิล" มากกว่า 150 คน เพลงประกอบของเกมนี้แต่งโดยรัสเซล ชอว์ โดยที่เพลงเปิดตัวนั้นประพันธ์โดย แดนนี เอลฟ์แมน ตัวเกมเริ่มต้นในการพัฒนาสำหรับเครื่องดรีมแคสต์ แต่ถูกย้ายการพัฒนาลงไปยังเครื่องเอกซ์บอกซ์เนื่องจากระบบยุดิการสนับสนุน
"ฟาเบิล" ได้รับการตอบรับอย่างดีจากนักวิจารณ์เกี่ยวกับคุณภาพของรูปแบบการเกมและการดำเนินเนื้อเรื่องแม้ว่าจะมีการตำหนิในการรวมคุณสมบัติที่สัญญาไว้หลายประการ "ฟาเบิล" เป็นเกมที่ขายดีที่สุดของเดือนกันยายน 2004 และขายได้มากกว่าสองล้านชุดในปี 2007 ตัวเกมยังมีภาคต่อถึงสองภาคคือ "ฟาเบิล II" ในปี 2008 และ "ฟาเบิล III" ในปี 2010 ตัวเกมรีเมคความคมชัดสูง "ฟาเบิล แอนนิเวอร์ซารี" ซึ่งรวมเนื้อหาของ "เดอะลอสต์แชปเตอร์" วางจำหน่ายสำหรับเครื่องเอกซ์บอกซ์ 360 และ ไมโครซอฟท์ วินโดวส์ ในเดือนกุมภาพันธ์ 2014
ลากงดามีน

ลากงดามีน  หรือ อากุงดามีนา (โมนาโก:) เป็นแขวงที่ตั้งอยู่ตอนกลางของประเทศโมนาโก มีจุดหมายตาสำคัญคือท่าเรือแอร์กูล, สนามกีฬาทางน้ำแรนีเยที่ 3 และสวนสาธารณะเจ้าหญิงอ็องตัวแน็ต
ประวัติ.
ลากงดามีนเป็นสถานที่สำหรับเพาะปลูกมาตั้งแต่ยุคกลาง มีความเก่าแก่รองจากมอนาโก-วีล เดิมพื้นที่ดังกล่าวเป็นตลาดเกษตรกรช่วง ค.ศ. 1880 จากการที่ลากงดามีนตั้งอยู่ระหว่างมอนาโก-วีล ซึ่งเป็นเมืองเก่า และมงเต-การ์โล ซึ่งเป็นสถานกาสิโน นักเขียนหนังสือสำหรับท่องเที่ยวช่วงต้นคริสต์ศตวรรษที่ 20 เขียนแนะให้ผู้อ่านพักที่นี่เพราะ "ที่พักราคาถูกกว่ามงเต-การ์โล"
แซ็ง-มีแชล (โมนาโก)

แซ็ง-มีแชล  หรือ ซังตูมีเก (โมนาโก:) เป็นแขวงที่ตั้งอยู่ตอนกลางค่อนไปทางเหนือของประเทศโมนาโก เดิมเป็นส่วนหนึ่งของมงเต-การ์โล เป็นหนึ่งในสิบแขวงที่จัดตั้งขึ้นใหม่ของประเทศ ติดพรมแดนเมืองโบซอแลย์ ประเทศฝรั่งเศส รวมทั้งแขวงมงเต-การ์โล, ลากงดามีน และเลมอเนอแกตีในโมนาโก มีพื้นที่ 0.14 ตารางกิโลเมตร กับประชากร 3,907 คน (ค.ศ. 2000)
แซ็ง-มีแชลเป็นย่านอยู่อาศัย แต่ก็มีโรงแรมและที่พักขนาดน้อยพร้อมอาหารเช้าเปิดให้บริการ รวมทั้งร้านขายเสื้อผ้าและภัตตาคาร เพราะห่างไกลจากตัวเมืองมาก ราคาอสังหาริมทรัพย์จึงไม่สูงนักเมื่อเทียบกับย่านอื่น ๆ ในประเทศ โดยราคาอสังหาริมทรัพย์ถูกกว่าเมื่อเทียบมงเต-การ์โลและลากงดามีนซึ่งตั้งอยู่ใกล้เคียง เฉลี่ยร้อยละ 10-15
เลอปอร์ตีเย

เลอปอร์ตีเย  เป็นย่านที่อยู่อาศัยที่กำลังก่อสร้าง คาดว่าจะแล้วเสร็จใน ค.ศ. 2025 และจะได้รับการจัดตั้งเป็นแขวงที่สิบเอ็ดของประเทศ
โครงการก่อสร้างเริ่มในช่วง ค.ศ. 2000 เสร็จสิ้นโครงการใน ค.ศ. 2014 ทว่าโครงการถูกทิ้งใน ค.ศ. 2009 จากการตัดสินพระทัยของเจ้าชายอาลแบร์ที่ 2 เนื่องจากปัญหาการเงินของประเทศ ต่อมาได้กองทุนใหม่และเริ่มโครงการขึ้นอีกครั้งใน ค.ศ. 2011 นอกจากย่านที่อยู่อาศัยแล้ว ยังมีการก่อสร้างอาคารฝ่ายบริหาร พิพิธภัณฑ์ และโรงภาพยนตร์
เลอปอร์ตีเยตั้งอยู่ระหว่างอ่าวแอร์กูลกับกรีมัลดีฟอรัม มีพื้นที่ 2.75 เฮกตาร์ (6.8 เอเคอร์) ติดกับแขวงมงเต-การ์โลและลาร์วอโต